Apstiprināts ar

Valsts izglītības satura centra

2024.gada 30.aprīļa rīkojumu Nr.4.1-07/48

Nemateriālā kultūras mantojuma apgūšanas un pārmantošanas programma

“*Pulkā eimu, pulkā teku”* (2023./2024.mācību gads)

**Latvijas bērnu un jauniešu folkloras kopu**

**Nacionālais sarīkojums**

**Nolikums**

**mērķis**

Bērnu un jauniešu līdzdalība tradicionālās kultūras mantojuma apguvē, tā aktualizācija mūsdienu sabiedrībā un dalībnieku pašizpausmes rosināšana dažādās tradicionālās kultūras jomās.

**uzdevumi**

1. Motivēt bērnus un jauniešus līdzdalībai tradicionālās kultūras mantojuma apguvē.
2. Aktualizēt tradicionālā mantojuma dzīvotspēju mūsdienu sabiedrībā.
3. Popularizēt tradicionālās kultūras mantojuma lokālo daudzveidību.
4. Popularizēt tradicionālās virtuves mantojuma izpēti un pielietojumu bērnu un jauniešu vidū.

**Rīkotāji**

1. Valsts izglītības satura centrs (VISC) sadarbībā ar Jēkabpils novada domi, bērnu un jauniešu folkloras kopu Novadu koordinatoru padomi, pašvaldībām, tradicionālās kultūras biedrību “Aprika”.

**dalībnieki**

1. Visu Latvijas novadu bērnu un jauniešu folkloras kopas vai individuāli dalībnieki, kuri ir piedalījušies reģionālajos sarīkojumos, kopj savas lokālās tradīcijas un ir apguvuši 2023./2024. mācību gada tēmu „*Skaņa, skaņveide un tradicionāli mūzikas instrumenti”*.

**Dalībnieka personas datu aizsardzības nosacījumi** (*pielikums Nr.1*)

1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Folkloras kopas pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**norises laiks un vieta**

1. Zasa un apkārtne - 2024. gada 18.-19. maijs (*pielikums Nr.2*)

1. diena – 2024. gada 18. maijs – svētku atklāšana, interaktīvas darbnīcas Zasas parkā, folkloras konkursu laureātu koncerts un stāstu vakars Zasas pagasta muzejā, folkloras kopu aktivitātes Zasā un apkārtnē, danči Zasas parkā.

2. diena – 2024. gada 19. maijs – Novadu koncerts, rotaļu un spēļu sarīkojums un festivāla noslēgums Zasas parkā.

**Pieteikšanās**

1. Folkloras kopu un individuālo izpildītāju dalību Nacionālajā sarīkojumā nosaka ekspertu komisija VISC izveidota ekspertu komisija pēc katra Reģionālā sarīkojuma/skates izvērtējuma.

### Finansējums

1. Nacionālā sarīkojuma koordinatoru, administratora, svētku norišu vadītāju, režisoru, mākslinieka darba samaksu, tipogrāfijas izdevumus daļēji finansē no valsts budžeta 42.03.apakšprogrammas „Skolu jaunatnes dziesmu un deju svētki”. Dalībnieku piedalīšanos Nacionālajā sarīkojumā finansē pašvaldība vai iestāde, kuru dalībnieki pārstāv.

**Projekta vadītāja** – VISC Nemateriālā kultūras mantojuma un ilgtspējīgas attīstības projektu nodaļas folkloras projektu koordinatore Māra Mellēna

tālrunis 26522141, e-pasts: [mara.mellena@visc.gov.lv](mailto:mara.mellena@visc.gov.lv)

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: [visc@visc.gov.lv](mailto:visc@visc.gov.lv) .
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: [visc@visc.gov.lv](mailto:visc@visc.gov.lv)

1. Datu aizsardzības speciālista kontaktinformācija: e-pasta adrese: [datuspecialists@visc.gov.lv](mailto:datuspecialists@visc.gov.lv).

Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

## *Pielikums Nr.2*

## **Bērnu un jauniešu nemateriālā kultūras mantojuma apgūšanas un pārmantošanas programma**

## **PULKĀ EIMU, PULKĀ TEKU 2024**

“SKANĒT SKAN STAIGĀJOT, GARU MŪŽU DZĪVOJOT”

*Zasa, 2024. gada 18. – 19. maijs*

**P R O G R A M M A**

|  |  |  |
| --- | --- | --- |
| **Laiks** | **Norise** | **Norises vieta, publika** |
| 18. maijs |  |  |
| Līdz 11.00 | Dalībnieku ierašanās, reģistrēšanās | Zasas vidusskola (Kurzeme ierodas 17. maijā no plkst. 18.00) |
| 11.00 – 15.30 | PEPT 40 meistardarbnīcas un folkloras kopu sadziedāšanās | Zasas muižas parks, tikai dalībniekiem |
| 13.00 – 15.00 | *Pusdienas* | *Pēc grafika* |
| 14.00 – 15.30 | Muzikantu saspēles mēģinājums, kapelas | Staļļu šķūnis |
| 14.00 – 15.30 | Muzikantu saspēles mēģinājums, kokles | Zasas pagasta muzejs |
| 15.00 – 16.40 | Folkloras konkursu uzvarētāju koncerta mēģinājums | Lielā skatuve Zasas muižas parkā,  Zasas Evaņģēliski luteriskā baznīca, Staļļu šķūnis |
| 17.00 – 17.30 | Svētku atklāšana ar uzrunām, koncertu, kopdziesmu un rotaļām | Lielā skatuve Zasas muižas parkā |
| 17.30 – 19.30 | Folkloras konkursu uzvarētāju koncerts | Lielā skatuve Zasas muižas parkā,  Zasas Evaņģēliski luteriskā baznīca, Staļļu šķūnis |
| 19.00 – 20.00 | *Vakariņas* | *Pēc grafika* |
| 20.30 – 22.30 | Danču vakars | Lielā skatuve Zasas muižas parkā |
| 20.30 – 21.50 | Stāstu vakars | Zasas pagasta muzejs, aicināta publika |
| 22.00 – 23.20 | Pieņemšana folkloras kopu skolotājiem | Zasas dzirnavas |
| 23.00 | *Naktsmiers* |  |
|  |  |  |
| 19. maijs |  |  |
| 08.00 – 09.30 | *Brokastis* | *Pēc grafika* |
| 09.30 – 10.00 | Rīta burziņš | Pie Zasas vidusskolas |
| 10.00 – 12.10 | Novadu lielkoncerts | Lielā skatuve Zasas muižas parkā |
| 12.15– 13.30 | Rotaļu sarīkojums, XIII Latvijas Skolu jaunatnes dziesmu un deju svētku folkloras programmas modelēšanas sarīkojums | Lielā skatuve Zasas muižas parkā |
| 13.30 – 14.30 | *Pusdienas* | *Pēc grafika* |
| 14.00 – 15.30 | PEPT 40 svētku koncerts INTRIGA – Teikas Muzikanti, u.c. | Lielā skatuve Zasas muižas parkā |
|  |  |  |

|  |  |  |
| --- | --- | --- |
| *Kontaktpersonas:*  Māra Mellēna, mākslinieciskā vadītāja,  VISC folkloras projektu koordinatore  Tel. 26522141 [mara.mellena@visc.gov.lv](mailto:mara.mellena@visc.gov.lv)  Reinis Druvietis, tehniskais producents  Tel. 29293938, [reinis@makeart.lv](mailto:reinis@makeart.lv) ‘ |  | Aīda Bikauniece, Sēlijas bērnu un jauniešu folkloras kopu koordinatore, folkloras kopas “Dignōjīši” vadītāja  Tel.26189430, [aida\_b@inbox.lv](mailto:aida_b@inbox.lv)  Vita Talla Jēkabpils BJC metodiķe  Tel.29508983, [vita.talla@gmail.com](mailto:vita.talla@gmail.com) |

<https://www.facebook.com/PEPTlv>, www.pept.lv